
CONSILIUL JUDEŢEAN CĂLĂRAŞI
HOTĂRÂRE

privind stabilirea și acordarea unor stimulente financiare lunare 
medicilor din cadrul Spitalului Judeţean de Urgenţă „Dr. Pompei Samarian” Călăraşi
 pentru anul 2026
       Consiliul Judeţean Călăraşi, întrunit în şedinţa ordinară din 28.05.2026,

       Având în vedere:

          - raportul comun al Direcției Management și Resurse Umane şi Direcţiei Economice, înregistrat sub nr. 8406 din 19.05.2026;
          - avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

          - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
          - adresa Spitalului Judeţean de Urgenţă „Dr. Pompei Samarian” Călăraşi, nr. 15324 din 18.05.2026, înregistrată la Consiliul Judeţean Călăraşi sub nr. 8364 din 19.05.2026;

          - prevederile art. 199 alin. (2) din Legea nr. 95/2006 privind reforma în domeniul sănătății, republicată, cu modificările și completările ulterioare;

          - prevederile art. 173 alin. (1) lit. a), d), alin. (3) lit. b) şi alin. (5) lit. c) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;

În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:
             Art. 1. – Pentru atragerea, menținerea și fidelizarea medicilor, se aprobă acordarea, pentru anul 2026, de stimulente financiare, în sumă de 1.034.000 lei.
             Art. 2. – (1) Sumele cu titlu de stimulente financiare lunare se asigură din transferuri de la bugetul local al Județului Călărași.

                              (2) Vor beneficia de stimulente financiare doar medicii angajați cu contract individual de muncă, pe o perioadă nedeterminată, timp normal de lucru.

                              (3) Sumele prevăzute la art. 1 vor fi acordate prin decizia Managerului, cu avizul consultativ al Consiliului de administrație solicitat în prealabil, în baza hotărârii Comitetului Director.

            Art. 3. – Lunar, Managerul Spitalului Județean de Urgență “Dr. Pompei Samarian” Călărași va informa Consiliul Județean Călărași cu privire la derularea programului de acordare a stimulentelor financiare, numărul beneficiarilor și plățile efectuate.

            Art. 4. – Direcția Economică și Spitalul Județean de Urgență ”Dr. Pompei Samarian” Călărași va duce la îndeplinire prevederile prezentei hotărâri.

          Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean, Direcției Economice, Compartimentului Sănătate și Spitalului Județean de Urgență “Dr. Pompei Samarian” Călărași.

    PREŞEDINTE,



                                                          CONTRASEMNEAZĂ,

 ec. Vasile ILIUŢĂ



                                     SECRETARUL GENERAL AL JUDEŢULUI,

